Ingmanin I hallitus

Ingmanin ensimmäinen hallitus oli Suomen tasavallan kolmas hallitus, joka toimi 27. marraskuuta 1918 – 17. huhtikuuta 1919. Se oli ensimmäinen hallitus, josta käytettiin nimitystä valtioneuvosto; aikaisempi nimitys oli ollut senaatti. Lisäksi senaattorit muuttuivat ministereiksi, toimituskunnat ministeriöiksi ja senaatin prokuraattori valtioneuvoston oikeuskansleriksi. Edellinen Paasikiven hallitus oli päättänyt muutoksista viimeisessä istunnossaan. Jorma Keränen (toim.): Suomen itsenäistymisen Kronikka, s. 156. Jyväskylä: Gummerus, 1992. .

Hallituksen vaihdos oli tullut välttämättömäksi, jotta Suomi olisi uskottavampi ympärysvaltojen silmissä. Taustalla oli Saksan keisarin Vilhelm II:n luopuminen kruunusta ja Saksan julistaminen tasavallaksi vajaat kolme viikkoa aikaisemmin. Syntyneessä tilanteessa Suomen kuninkaaksi jo valittu Hessenin prinssi Friedrich Karl luopui kuninkuudesta, mikä oli tappio suomalaisille monarkian kannattajille. Valtionhoitaja P. E. Svinhufvudin pääministeriksi nimittämä Helsingin yliopiston teologian professori Lauri Ingman katsoi hallituksensa olevan lähinnä toimitusministeristö, joka hoitaisi maan asioita seuraaviin eduskuntavaaleihin saakka. Eduskunta oli ollut syrjässä hallituksen nimittämisestä, ja hallitus olikin asetettu yksinvaltaisessa hengessä. Ulkoministeriksi tuli Suomen viimeisenä ministerivaltiosihteerinä toiminut Carl Enckell.

Lauri Ingman ilmoitti hallituksensa tärkeimmäksi tavoitteeksi mahdollisimman laajan tunnustuksen saamisen Suomen itsenäisyydelle. Lisäksi hallitus halusi valvoa valtakunnan säilymistä koskemattomana ja huolen aiheena oli erityisesti Ahvenanmaan separatistien toiminta. Hallituksen aloittaessa toimintansa pohdittiin myös valtionhoitajan vaihtamista, sillä Svinhufvud halusi vapautua virasta mahdollisimman pian. Kenraali Gustaf Mannerheimin muodollinen valinta tehtävään siirtyi kuitenkin joulukuulle.

Ingmanin I hallitus muodostettiin niillä voimasuhteilla, jotka olivat niin sanotussa tynkäparlamentissa, joka syntyi sisällissodan typistämästä, 1.–2. lokakuuta 1917 järjestetyillä eduskuntavaaleilla valitusta eduskunnasta. Siten laskien hallitus oli enemmistöhallitus. Se istui 142 päivää.


 Kokoonpano 

MinisteriPuolueTehtävässäPääministeri108x108pxLauri Ingman Kok.27.11.1918 – 17.4.1919UlkoasiainministeriöUlkoasiainministeri105x105pxCarl Enckell(amm.)27.11.1918 – 17.4.1919Apulaisulkoasiainministeri 80x80pxLeo Ehrnrooth RKP11.3.1919 – 17.4.1919OikeusministeriöOikeusministeri  108x108pxKarl Söderholm RKP27.11.1918 – 17.4.1919SotaministeriöSotaministeri 108x108pxRudolf Walden(amm.)27.11.1918 – 17.4.1919SisäasiainministeriöSisäasiainministeri 106x106px Antti Tulenheimo Kok.27.11.1918 – 17.4.1919ValtiovarainministeriöValtiovarainministeri  109x109pxKaarlo Castrén Ed.27.11.1918 – 17.4.1919Apulaisvaltiovarainministeri 106x106pxJuho Vennola Ed.27.11.1918 – 17.4.1919Kirkollis- ja opetusasiainministeriöKirkollis- ja opetusministeri 96x96pxMikael Soininen Ed.27.11.1918 – 17.4.1919MaatalousministeriöMaatalousministeri 106x106px Uuno Brander Ed.27.11.1918 – 17.4.1919Kulkulaitosten ja yleisten töiden ministeriöKulkulaitosten ja yleisten töiden ministeri 107x107pxBernhard Wuolle Kok.27.11.1918 – 17.4.1919Kauppa- ja teollisuusministeriöKauppa- ja teollisuusministeri 116x116px Julius Stjernvall RKP27.11.1918 – 17.4.1919SosiaaliministeriöSosiaaliministeri 104x104pxEero Erkko Ed.27.11.1918 – 17.4.1919ElintarveministeriöElintarveministeri 124x124pxKarl Collan Ed.27.11.1918 – 17.4.1919

Hallituksen puoluejakauma 
 Puolue 27.11.1918 17.4.1919 Edistyspuolue  6 6 Kokoomus 3 3 ammattiministeri 2 2 RKP 2 3

 Lähteet 

 Aiheesta muualla 

 Hallituksen ohjelmapuhe 28.11.1918 

Luokka:Suomen hallitukset